CELEX: 62019CN0005
Language: hu
Date: 2019-01-04 00:00:00
Title: C-5/19. sz. ügy: A Varhoven administrativen sad (Bulgária) által 2019. január 4-én benyújtott előzetes döntéshozatal iránti kérelem – Overgaz Mrezhi AD, Bulgarska Gazova Asotsiatsia nonprofit egyesület kontra Komisia za energiyno i vodno regulirane (KEVR)

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/34
            
         
      A Varhoven administrativen sad (Bulgária) által 2019. január 4-én benyújtott előzetes döntéshozatal iránti kérelem – Overgaz Mrezhi AD, Bulgarska Gazova Asotsiatsia nonprofit egyesület kontra Komisia za energiyno i vodno regulirane (KEVR)
      (C-5/19. sz. ügy)
      (2019/C 93/45)
      Az eljárás nyelve: bolgár
      
         A kérdést előterjesztő bíróság
      
      Varhoven administrativen sad
      
         Az alapeljárás felei
      
      
         Felperesek: Overgaz Mrezhi AD, Bulgarska Gazova Asotsiatsia nonprofit egyesület
      
         Alperes: Komisia za energiyno i vodno regulirane (KEVR)
      
         Az előzetes döntéshozatalra előterjesztett kérdések
      
      
                  1)
               
               
                  Megengedhető-e az Európai Unió Alapjogi Chartájának 36. és 38. cikke, valamint a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről szóló, 2009. július 13-i 2009/73/EK európai parlamenti és tanácsi irányelv (1) 3. cikke alapján az energiáról szóló törvény 35. cikkében előírt és az állami energia- és vízügyi szabályozási bizottság (KEVR) által elfogadott, a földgáz árának szabályozásáról szóló, 2013. március 19-i 2. sz. rendelet 11. cikkében részletesen szabályozott szóban forgó nemzeti intézkedéshez hasonló olyan nemzeti intézkedés, amely alapján az energiaipari vállalkozásokat terhelő közszolgáltatási kötelezettségekkel járó teljes pénzügyi terhet a felhasználóknak kell viselniük, figyelembe véve, hogy:
                  
                              a)
                           
                           
                              a közszolgáltatási kötelezettségekből eredő gazdasági teher nem érint minden energiaipari vállalkozást;
                           
                        
                              b)
                           
                           
                              a közszolgáltatási kötelezettségek költségeit többnyire a végső felhasználók viselik, akik nem támadhatják meg e költségeket, jóllehet szabadon képzett árakon szerzik be a földgázt a végső szolgáltatóktól;
                           
                        
                              c)
                           
                           
                              nem differenciált a közszolgáltatási kötelezettségek teljesítéséből eredő és különféle felhasználókra áthárított gazdasági teher;
                           
                        
                              d)
                           
                           
                              ezen intézkedés alkalmazása nincs időhöz kötve;
                           
                        
                              e)
                           
                           
                              a közszolgáltatási kötelezettségek értékét a költségelszámolási módszerrel számítják ki egy előrejelzési modell alapján?
                           
                        
            
                  2)
               
               
                  A földgáz belső piacára vonatkozó közös szabályokról és a 2003/55/EK irányelv hatályon kívül helyezéséről szóló, 2009. július 13-i 2009/73/EK európai parlamenti és tanácsi irányelv (44), (47), (48) és (49) preambulumbekezdésére figyelemmel megengedhető-e ezen irányelv 3. cikke alapján a normatív jogi aktusokról szóló törvény átmeneti és záró rendelkezéseinek 5. § -ában foglalthoz hasonló olyan nemzeti jogszabályi rendelkezés, amely mentesíti a KEVR-t a normatív jogi aktusokról szóló törvény 26–28. cikke szerinti kötelezettségek, és különösen a törvényeknél alacsonyabb szintű normatív jogi aktusok tervezetének kidolgozása során fennálló, arra vonatkozó kötelezettségek alól, hogy tiszteletben kell tartani a szükségesség, a megalapozottság, az előreláthatóság, az átláthatóság, a koherencia, a szubszidiaritás, az arányosság és a stabilitás elvét, nyilvános konzultációt kell folytatni a polgárokkal és jogi személyekkel, a tervezetet előzetesen közzé kell tenni az indokolással együtt, és – az uniós joggal való összeegyeztethetőséggel kapcsolatban is – be kell mutatni az indokokat?
               
            
         (1)  HL 2009. L 211., 94. o.; helyesbítés: HL 2015. L 167., 97. o.